Nordland Mållag

Nordland Mållag er fylkeslaget for Noregs Mållag for Nordland. Fylkeslaget ligg for tida nede.

I 2023 hadde Noregs Mållag 121 medlemmar i Nordland.

 Historie 

 Før 1925 
Før 1925 var det ikkje noko fylkeslag i Noregs Mållag som dekte Nordland fylke.

 1925-1938: Hålogaland mållag 
Hålogaland mållag blei skipa i Sandnessjøen i 1925 og meldte seg inn i Noregs Mållag i 1927.Den 17de mai, torsdag 6. januar 1927, Nordlands Avis, fredag 8. juli 1927 Odin Benum, som var styrar ved Vefsn folkehøgskole, fekk skipa laget og var leiar.

Hålogalands mållag hadde årsmøte på Tjøtta 26. juni 1927. Det var registrert 7 mållag til årsmøtet. Odin Benum blei attvalt til formann. Nordlands Avis, fredag 8. juli 1927

Hålogalands mållag hadde stemna og årsmøte på Nesna 9. juni 1929.Nordlands Folkeblad, lørdag 8. juni 1929Nordlands Avis, fredag 14. juni 1929  Til årsmøtet var det registrert 226 medlemmar fordelt på 9 mållag. 30 møtte fram på årsmøtet, og dei fekk bl.a. med seg foredrag av Benum, dosent Bergsgård og lærar Todal. Odin Benum blei attvald til formannNordlands Folkeblad, onsdag 19. juni 1929

31. august 1930 blei det halde årsmøte og stemna i Vefsn med gudsteneste ved domprost Haugsøen, årsmøte på folkehøgskolen, etterfølgt av foredrag av Haugsåen og Øverås. Odin Benum blei attvald som formann.Brønnøysunds Avis, mandag 8. september 1930

På årsmøtet i Korgen i juni 1932 blei Odin Benum attvald til formann.Helgelands Blad, torsdag 30. juni 1932

Søndag 26. august 1934 var det årsmøte på Herøyholmen. Sokneprest Ola Røkke heldt preik, og på ettermiddagen tala lærar Langset og Røkke i ungdomshuset. Om kvelden skipa Herøy mållag til fest med spelstykke og opplesnad. Odin Benum blei attvald til formann.Helgelands Blad, torsdag 30. august 1934Nordlands Avis, fredag 31. august 1934

I 1937 melde Odin Benum at laget i praksis var lagt ned.Bull og Jetne: Nordnorsk : språkarv og språkforhold i Nord-Noreg, side 249 13. juni 1938 døydde Odin Benum.Norsk Tidend, torsdag 23. juni 1938Helgeland Arbeiderblad, fredag 17. juni 1938

Hålogaland målkontor blei skipa i 1921, og styraren heldt først til i Trondenes herad (1921-1929), deretter i Tromsø (1929-1935), for så å ende i Trondenes (1935-1940). Det var Troms Fylkesmållag og Troms ungdomsfylking som stod bak målkontoret, men etter kvart kom også Lofoten og Vesterålen ungdomslag med i styringa.Bull og Jetne: Nordnorsk : språkarv og språkforhold i Nord-Noreg, side 250ff Målkontoret hadde også Nordland som arbeidsfelt.Nordlands Avis, søndag 9. april 1933

 1948-1957: Nordland FylkesmållagBull, Tove og Kjellaug Jetne 1982: Nordnorsk. Språkarv og språkforhold i Nord-Noreg, side 281-282  
Nordland Fylkesmållag blei skipa 13. juni 1948 . Det skulle femne om heile Nordland, og Ivar Strompdal blei vald til formann,Helgeland Arbeiderblad, onsdag 10. november 1948 som han var fram til 1952.Årbok for Helgeland. 1998/99, side 105

Årsmeldinga som blei lagt fram på årsmøtet i Sandnessjøen laurdag 16. juli 1954 viste at laget hadde arbeidd for  å få meir nynorsk i presse og kringkasting.  Årsmøtet vedtok ei fråsegn til departementet der dei bad om at det måtte bli sett i verk tiltak for å gjennomføre måljamstellinga når det gjaldt lærebøker ved skolane.Helgelands Blad, mandag 19. juli 1954 "Nordland fylkesmållag"

I 1955 sendte fylkesmållaget lektor Olav Sunnanå frå Nesna, som utsending til landsmøtet i Noregs Mållag.Helgeland Arbeiderblad, onsdag 22. juni 1955

På årsmøtet 18. mai 1957 blei det vedtatt å dele fylkeslaget i to: Helgeland Mållag og Nordre Nordland Mållag.Norsk Tidend, lørdag 15. juni 1957

 1957-1966: Forsøk på todelt fylkeslagBull, Tove og Kjellaug Jetne 1982: Nordnorsk. Språkarv og språkforhold i Nord-Noreg, side 281-285  
Helgeland Mållag blei skipa 26. mai 1958 på eit møte i Mosjøen, og Mathias Sellæg Moe, Nesna, blei vald til formann. På skipingstidspunktet ser det ut til å ha vore berre tre mållag i drift: Nesna mållag, Tjøtta mållag og Vefsn og Mosjøen mållag.Brev av 13. juli 1958 frå Helgeland Fylkesmållag, Mathias Sellæg Moe, til Noregs Mållag (Kjelde: Arkivet til Noregs Mållag) Fylkeslaget for søre Nordland var i drift fram til november 1963, då leiaren meldte at verken han eller den førre leiaren ønskte å halde fram. "Det er mogleg at fylkesmållaget kan skipast opp att, men da må det bli med yngre krefter."Brev 2.11.1963 frå Erling Lyftingsmo til Noregs Mållag; NM-arkivet; Riksarkivet

Nordre Nordland Mållag blei skipa 18. mai 1957 i Bodø. Området for laget skulle vere nordre delen av Nordland nordom Saltfjellet. Første formannen var Kåre Breivik, Bodø. Ved oppstarten hadde laget 80 medlemmar i seks medlemslag: Bøstad Målring, Sortland Mållag, Hadsel Mållag, Bodø og omland Mållag, Narvik og omland Mållag og Bjørnskinn Mållag."Årsmelding 1957 frå Nordre Nordland [fylkeslag]." (Kjelde: Arkivet til Noregs Mållag). Nordre Nordland Mållag endra namn til Nordland Mållag på årsmøtet sitt i 1967."Årsmelding 1967 for Nordland Mållag". (Kjelde: Arkivet til Noregs Mållag).

 1967-1999: Nordland mållagBull, Tove og Kjellaug Jetne 1982: Nordnorsk. Språkarv og språkforhold i Nord-Noreg, side 282-285  
Nordland mållag var eit direkte framhald av Nordre Nordland Mållag. Namnebytet blei gjort på årsmøtet i 1967. Tanken var at laget skulle femne om heile Nordland, men i praksis blei dette eit fylkeslag for Nordre Nordland. Lokallaga i sørfylket var direkte innmeldte i Noregs Mållag.Vefsn og Hattfjelldal var t.d. direkte medlemmar i 1993 (Årsmelding for Noregs Mållag 2001-2002, side 63, med oversyn for åra 1993-2001)

Fylkeslaget arbeidde aktivt på mange område fram til 1990-talet. Det blei halde årsmøte 23. mai 1987, men leiaren flytta sommaren 1987, og fylkeslaget blei liggande nede. Det blei ikkje halde nytt årsmøte før i 1991. Så gjekk det igjen ei god tid før neste årsmøte. Siste registrerte årsmøte i Nordland mållag er i 1997, men juni 1999 blei i praksis fylkeslaget lagt ned.Tone Magnussen gav 24.6.1999 melding til Noregs Mållag at ho måtte trekke seg som leiar i Nordland mållag; NM-arkivet; Riksarkivet"Nordland Mållag ligg framleis nede slik det har gjort i mange år." (Årsmelding for Noregs Mållag 2001-2002, side 26)

Nokre viktige fråsegner og arbeid:

 "Fylkesmållaga takkar Hålogaland Teater" (1974)Tromsø, onsdag 23. oktober 1974
 "Nordland mållag krev meir bruk av dialekt og nynorsk i lokalradioen" (årsmøte 1976)Nye Troms, torsdag 8. juli 1976
 Taleform ved regionteateret (1978)Helgeland Arbeiderblad, tirsdag 21. mars 1978
 "Skolen må få si undervisning bygd på nordnorsk talemål"  (1978)Nordlands Framtid, fredag 24. november 1978
 Meir dialekt inn i skolestua (1985)Nordlandsposten, tirsdag 19. februar 1985
 Begynnaropplæring på dialekt (1985)Lofotposten, fredag 1. mars 1985
 "Bro"-namn i NAFs veibokHelgeland Arbeiderblad, tirsdag 4. juni 1985
 Kartverket  ei privatsak eller ei offentleg oppgåve? (1985)Lofotposten, mandag 24. juni 1985
 Lagsvitjing i Vefsn (1986)Helgeland Arbeiderblad, lørdag 26. april 1986
 Dialektpris for Nordland (1986)Rana Blad, tirsdag 13. mai 1986
 Årsmøte 1991Nordlandsposten, torsdag 20. juni 1991
 Hans Lind-pris til Ragnfrid Trohaug (1991)Nordlands Framtid, torsdag 28. november 1991

 Leiarar 

Hålogaland mållag (1925-38): 

 1925-1938: Odin Benum, VefsnNordnorsk : språkarv og språkforhold i Nord-NoregNordlands Avis, fredag 8. juli 1927Helgelands Blad, torsdag 13. juni 1929

 Nordland Fylkesmållag (1947-1957): 

 1948-1952: Ivar Strompdal
 1952-56: Ole Løkås, LeirfjordÅrsmeldingar frå Nordland Fylkesmållag 1952-53, 1954, 1955 (Kjelde: Arkivet til Noregs Mållag)

 Helgeland Mållag 1958-1962 

 1958-1962: Mathias Sellæg Moe, NesnaÅrsmelding for Helgeland Fylkesmållag 1961, NM-arkivet; Riksarkivet
 1962-1963: Erling Lyftingsmo, Mosjøen

 Nordre Nordland Mållag (1957-1967)Årsmeldingar frå Nordland mållag 1967-1978 (Kjelde: Arkivet til Noregs Mållag) 
 1957-: Kåre Breivik, BodøNordlands Framtid, lørdag 11. oktober 1958
 1962-1967: Arne Angell, Sortland

 Nordland mållag (1967-1999) 

 1967-1974: Arne Angell, Sortland
 1976-1977: Finn Myrvang, Bø
 1978: Jahn-Arill SkogholtFremover, tirsdag 21. mars 1978
 1985-1987 (1991): Magne Heide, MelbuNordlands Framtid, onsdag 20. februar 1985Fremover, mandag 12. mai 1986Heide blei vald til leiar på årsmøte 23. mai 1987, han flytta i august 1987, men administrerte fylkeslaget til 1991. Kjelde: "Årsmelding for Nordland mållag 22. mai 1987 - 1. mai 1991"
 1991-?: Liv Ingebrigtsen, LurøyRana Blad, torsdag 20. juni 1991Helgelands Blad, lørdag 22. juni 1991Liv Ingebrigtsen blei i 1992 tilsett som kultursjef i Ballangen, sjå Fremover, torsdag 14. mai 1992 
 1995?-1997: Kjellrunn Trohaug, Bodø"Nordland mållag. Årsrapport 1996 v/leiar Kjellrunn Krist. Trohaug"
 1997-1999: Tone Magnussen, Bodø"Referat frå årsmøte i Nordland mållag i Bodø 5. april 1997"

 Medlemslag og lokale mållag 
Desse lokale mållag i Nordland står tilslutta Noregs Mållag:"Noregs Mållag: Årsmelding 2018-2020", side 73

 Vefsn mållag
 Salten mållag
 Nesna mållag - skipa 30. januar 2025 Noregs Mållag: “Nytt mållag på Nesna”; nm.no
 Bø bygdelag "Noregs Mållag: Årsmelding 2018-2020", side 73, med denne merknaden: "Desse laga er anten for små (under 10 medlemmer) eller har ikkje levert årsmelding etter 2016." - lagt ned som medlemslag i Noregs Mållag i 2022
 Andøy Mållag - lagt ned som medlemslag i Noregs Mållag i 2022 Noregs Mållag: Årsmelding 2022-2024 side 80
 Vesterålen Mållag – under skiping (2023)

 Lokale mållag i Nordland før 1945Dersom ikkje anna er oppgitt, så er kjelda: Bull, Tove og Kjellaug Jetne 1982: Nordnorsk. Språkarv og språkforhold i Nord-Noreg, side 281-285  
 Vefsn og Mosjøen mållag blei skipa i 1898 og er framleis i verksemd.
 Vefsn og Mosjøen Kvinnemållag  blei skipa i 1902 og var i verksemd til 1930-åra.Kjell Jacobsen: Fra århundreskiftet til frigjøringsvåren : Vefsnbygdene ca. 1900-1945. Vefsn bygdebok bind 3 
 Mo Mållag blei skipa i mars 1906 med rundt 30 medlemmar.Nordlands Folkeblad, mandag 19. mars 1906 I juni 1911 heldt O. Benum foredrag om «Norsk Bondekultur»,Helgeland, lørdag 24. juni 1911 og 3. september 1911 preika pastor Haugsøen i kyrkja og heldt deretter foredrag i mållaget.Helgeland, lørdag 24. juni 1911 På årsmøtet 16. august 1912 heldt Halfdan Asphaug foredrag om Våre store mennDunderlandsdølen, torsdag 15. august 1912. Årsmøtet i 1913 var grundig kunngjortRanens Folkeblad, onsdag 26. november 1913, men det var likevel dårleg oppmøte.Ranens Folkeblad, onsdag 3. desember 1913 Laget heldt julefest i januar 1914Ranens Folkeblad, lørdag 3. januar 1914 med rundt 120 selde billettar.Ranens Folkeblad, onsdag 7. januar 1914 Frammøtet til julefesten i 1915 var ikkje så godt. «Det var ikkje nett noko høvelegt ver for dei som har lange vegar. Sterk storm.»Ranens Folkeblad, onsdag 6. januar 1915 Laget blei lagt ned før 1925. Formann var i lengre tid Theodor Scheflo.Nordlands Avis, torsdag 24. desember 1914: Nytt styr i Mo mållagRana Blad, lørdag 24. februar 2001
 Skonseng mållag blei skipa i 1908 og oppattskipa i 1926 med lærar Dahlberg som formann.Dunderlandsdølen, onsdag 24. februar 1926Nordlands Avis, tirsdag 2. mars 1926 Laget endra namn til Mo og Nord-Rana Mållag i 1928.Årsmelding 1928 for Mo- og Nord-Rana mållag: "Skipa 1926, leiar P. Dahlberg, Skonseng" (Kjelde: NM-arkivet) Laurdag 26. oktober 1929 heldt laget ein fest med foredrag på Skonseng Helgeland, onsdag 23. oktober 1929 På årsmøtet i desember 1929 blei lærar Dahlberg attvalt som formann. Laget hadde då ei bunadsnemnd og ei leiknemnd og eit eige handskrive bladDunderlandsdølen, torsdag 12. desember 1929Nordlands Avis, tirsdag 10. desember 1929  Etter årsmøtet i 1931 høyrer vi ikkje meir til laget.Nordlands Avis, tirsdag 20. januar 1931
 Lurøy Mållag blei skipa i 1908 og lagt ned før 1925.
 Gimsøy mållag blei skipa 13. desember 1908. Laget var aktivt med å tinge Norsk Barneblad,Den 17de Mai, torsdag 30. mars 1916 og arrangerte også festar.Nordlendingen, torsdag 3. august 1916Lofotposten, 24. januar 1920 Laget var aktiv med loddsalLofotposten, onsdag 19. november 1930, og i 1936 fekk Gimsøy mållag tildelt dagsverksbidrag til å arbeide på folkebadetLofotposten, tirsdag 8. juni 1937 5. og 6. oktober 1937 hadde Gimsøy mållag besøk av Anders Underdal som reiste rundt til laga i Lofoten og Vesterålen ungdomslagLofotposten, lørdag 25. september 1937 Laget var også innmeldt i Lofoten og Vesterålen ungdomslag (Noregs Ungdomslag), blant ved 50-årsfeiringa deira i 1956. 
 Sulitjelma Mållag blei skipa i 1909, og 250 hadde teikna seg som medlemmar; Halvard Arneson blei vald til formann.Lauvsprett nr 1, 15de januar 1909 Laget planla ein kveldsskole i januar 1915 med «norsk skriving og lesing og rekning. Og so litt elektrisitetslæra kanskje.» Lærar Johannes Eidnes stod for innkallinga.Salten, onsdag 16. desember 1914 Laget blei lagt ned før 1925.
Mållaget Framsteg på Nord-Andøy (Andenes Mållag)Roger Lockertsen kallar laget for "Andenes mållag" i [Nordnorsk : språkarv og språkforhold i Nord-Noreg, https://www.nb.no/items/dac428f6152ef05ae6991e19eb7b5949?page=253&searchText=%22Andenes%20m%C3%A5llag%22] side 252 blei skipa i 1910. Laget inviterte til brevkveld 4. desember 1910, leiar var Hans Eidnes, som var lærar på Haugnes på Andøya.Lauvsprett no 20, laurdag 19. november 1910, 4de aargang På landsmøtet i Norigs Maallag i Oslo 4. juli 1914 møtte Fru Hansine Hægstad som utsending frå mållaget Framsteg på Nord-Andøya. Mannen hennes, Daniel Hægstad, møtte også på dette landsmøtet.Norigs maallag : 1906-1914 (side 25-26) Laget blei lagt ned etter kort tid.
 Saltdal mållag blei skipa i 1911 Lauvsprett nr 23, laurdag 25de november 1911, side3: Riksmaalssekretæren, men vi høyrer ikkje meir til laget før det blei nyskipa i 1924.
 Drevja mållag blei forsøkt skipa i 1912,Nordlands Folkeblad, mandag 30. september 1912 men skipingsmøtet blei utsett,Nordlands Folkeblad, torsdag 31. oktober 1912 og det ser ikkje ut til at laget kom i gang.
 Heimhug mållag i Borge blei skipa i 1913 og lagt ned i 1919.
 Bøstad Mållag blei skipa i 1913, laget hadde også ei kort blomstring etter 1950. Laget var i 1956 innmeldt i Lofoten og Vesterålen ungdomslag[Frilyndt ungdomsarbeid i Nordland : eit 50-årsskrift
 Frilyndt ungdomsarbeid i Nordland : eit 50-årsskrift (side 202)]
 Framsteg Mållag , Seløy i Herøy, blei skipa 1. november 1914 med 12 medlemmar, og Ivar Sevaldsen blei vald til formann.Helgelands Blad, tirsdag 10. november 1914 Laget var i verksemd kort tid.Den 17de mai, torsdag 4. februar 1915
 Bø Mållag, Straume, Bø i Vesterålen, var i verksemd seinast frå 1913, men alt sommaren 1909 var det eit ungdomsstemne på Straume der det blei tala både på og om "maalet" (landsmålet) av både Anders Hovden, Oddmund Vik og Sven MorenVesteraalens avis, fredag 23. juli 1909 "Maalstemna paa Straume" Mållaget hadde Aasen-fest på Straume 17. august 1913.Salten, fredag 5. september 1913 Noregs Mållag fekk medlemspengar frå Bø mållag for 1914, 1915 og 1916.Noregs Mållag, Rekneskap frå 1/7 1915 (NM-arkivet) Laget heldt norsk-kurs i 1915Den 17de mai, lørdag 6. mars 1915 og «grønsakkursus» i 1917.Nordlendingen, tirsdag 9. oktober 1917 I mars 1919 meldte leiaren i laget, Johs. Eidnes, til Noregs Mållag at laget meldte seg ut av Noregs Mållag. Årsaka var at laget hadde meldt  seg inn i Lofotens og Vesterålens ungdomslag "som vi og får foredragshaldarar igjennom, og har såleis ikkje råd til å betala lagsskatt til tvo lag".Skriv 18.3.1919 frå styret i Bø mållag, Johs. Eidnes, formann til Noregs Mållag (NM-arkivet) Laget heldt likevel på namnet sitt. Laget låg nede i 1922,Norsk Ungdom, Oslo, nr 2-3, 15. mars 1922 men var oppe å gå igjen i 1926"Aarsmelding for Lofoten og Vesteraalen ungdomslag 1926", Midnattsol 6. oktober 1927 og 1928Norsk Ungdom, Oslo, 1928, side 79 og 1929Norsk Ungdom, Oslo, 1928, side 60 før det blei stille i 1930.Norsk Ungdom, Oslo, 1930, side 39 Laget var innmeldt i Lofoten og Vesterålen ungdomslag 1922-1930.
 Bøstrand mållag i Bø blei skipa 14. desember 1913, med 60-70 medlemmar. Laget hadde 29. desember 1913 "ein overlag gild fest der sokneprest Andersen og Trygve Wicklund tala."  Per Hovdan-arkivet: Bø; referert etter Den17de Mai 3. januar 1914.
 Narvikkrinsen Mållag blei skipa før 1916. Det er uvisst kor lenge laget var i verksemd.
 Bodin og Bodø Mållag blei skipa 24. juni 1916 med 30 medlemmar, og landbrukslærar Karl Fjærvoll blei vald til formann.Den 17de mai, fredag 7. juli 1916Nordland, onsdag 5. juli 1916 Laget hadde ein vellykka fest 27. januar 1917 med 70 frammøtte.Nordland, mandag 29. januar 1917Midnattsol, nr 3, 3. februar 1917 Det ser ikkje ut til at dette laget var i verksemd særleg lenge. Karl Fjærvoll sa opp stillinga si som landbrukslærar hausten 1920 og flytta frå byen.Nordland, fredag 17. september 1920 Bodø og Bodin mållag blei oppattskipa i 1957 (seinare: Bodø og omland mållag, Salten mållag)
 Mål- og elevlaget ved Nesna lærarskule blei skipa i 1918 og var i verksemd i alle fall til slutten av 1930-talet.Sigurd Arnekleiv:"Nesna lærarskole femti år : 1918-1968"Lofotposten, onsdag 10. november 1920 Laget gav også ut bladet Tungalda.Sigurd Arnekleiv:"Nesna lærarskole femti år : 1918-1968"Tungalda, jola 1924
 Mållaget Vårvon , Straum i Borge, blei skipa 15. august 1920. Laget var også innmeldt i Lofoten og Vesterålen ungdomslag (Noregs Ungdomslag). Laget blei skipa av lærarskoleelev (seinare lektor) Martin Strømnes, formann i 1950 var Marius Evjeberg.Bladet Midnattsol nr 21, 16. november 1950
Millomsjona mållag blei skipa på Fuglestad i Nordsjona (no: Rana kommune) 11. juni 1922, med Marselius Steinslett til formann og 22 medlemmar.Nordlands Avis, lørdag 17. juni 1922 Søndag 3. desember 1922 gjesta Mellomsjona mållag Nordsjona og oppførte spelstykket "Dei kvinnfolka" for rundt 60 tilhøyrarar. Søndag 10. desember 1922 var det kretsmøte i Nordsjona der spørsmålet om å kreve målrøysting blei tatt opp. Ingen var imot landsmålet, og mot 1 røyst blei det vedtatt å sende eit skriv til Nesna skolestyre der ein kravde målrøysting.Nordlands Avis, fredag15. desember 1922 Neste livsteikn frå Millomsjona mållag er frå årsmøtet i januar 1936 der M. Steinslett blei vald til formann med eit fulltalig styreAvis, tirsdag 28. januar 1936Norsk Tidend, laurdag 1. februar 1936 Millomsjona mållag var i verksemd til uti 1930-åra."Bygdeboka", Rana Blad 27. juni 2008, side 29
 Saltdal Mållag blei skipa på ny i 1924 og lagt ned etter kort tid.Den 17de mai, torsdag 31. januar 1924Skriv 4/3-24 frå Josef Vik, Saltdal til NoregsMållag; Arkivet til Noregs Mållag, brevbyte 1924
Vega Mållag blei skipa i 1924.Den 17de mai, onsdag 29. oktober 1924 23. september 1928 møtte 200 tilhøyrarar fram på Galdstad for å høyre høgskolelærar O. Benum sitt foredrag i mållaget.Brønnøysunds Avis, torsdag 27. september 1928 Laget blei lagt ned i 1930-åra.
 Hattfjelldal Mållag blei skipa i 1925.Nordlands Avis, tirsdag 16. februar 1926 Formann i 1925 og 1926 var Olav Tustervatn.Nordlands Avis, tirsdag 16. februar 1926  Siste gong vi høyrer frå laget, er i 1931.Den 17de mai, onsdag 29. april 1931
 Leirfjord Mållag blei skipa i 1925,"Årsmelding 1927 for Leirfjord mållag": "Skipa 1925, leiar Oskar Båtstø, Meisfjord" (Kjelde: NM-arkivet) laget var i verksemd til 1980-talet.
 Nesna Mållag blei forsøkt skipa i 1920,Nordlands Avis, mandag 2. februar 1920 men det blei ikkje skipa før i 1925"Årsmelding 1928 for Nesna mållag": "Skipa 1925, leiar lærar Arnekleiv, Nesna" (Kjelde: NM-arkivet) og lagt ned i 1930-åra.Nordlands Avis, fredag 14. juni 1929 
 Korgen Mållag blei skipa i 1920 med Knut Helbækmo til leiar,Nordlands Avis, tirsdag 3. november 1925Nordlands Avis, onsdag 5. mai 1920 men det ser ut til at det gjekk litt trått i starten. 13. september 1925 heldt Odin Benum foredrag i ungdomshuset i Korgen, og det blei då bestemt å få mållaget i sving att.Nordlands Avis, tirsdag 15. september 1925 Laget blei oppattskipa 11. oktober 1925 med Lars Valla som formann.Nordlands Avis, tirsdag 3. november 1925 , Nordlands Avis, tirsdag 2. februar 1926 ,  Nordlands Avis, tirsdag 16. februar 1926  7. februar 1926 hadde mållaget ein vellykka fest på ungdomshuset i Oldernes, og folk var «vel nøgde med festen.»Nordlands Avis, tirsdag 16. februar 1926 Laget stelte  til ein revy i 1929.Helgeland, lørdag 26. januar 1929 I februar 1929 heldt laget årsmøte og valde Per L. Valla til formannNordlands Avis, tirsdag 12. februar 1929 I april 1929 heldt laget eit foredrag i ungdomslokalet, med overlærar Mo frå NesnaHelgeland, lørdag 6. april 1929 I mai 1929 kunne laget melde at dei hadde gitt ei kvartårstinging av Norsk Barneblad til alle skoleungane i Korgen, i alt 115 heimarNordlands Avis, tirsdag 7. mai 1929 Laget ser ut til å ha blitt lagt ned rundt 1930.
 Brønnøy Mållag blei skipa 6. november 1926 på Kroknes med lærar Øyen som formann; 17 medlemmar meldte seg.Brønnøysunds Avis, torsdag 11. november 1926Helgelands Blad, lørdag 13. november 1926 26. februar 1927 hadde laget besøk av skrivaren i Noregs ungdomslag og Noregs Mållag, Aslak Torjussen.Brønnøysunds Avis, torsdag 24. februar 1927Brønnøysunds Avis, mandag 28. februar 1927 Laget hadde også eit medlemsmøte i mai 1928Brønnøysunds Avis, mandag 14. mai 1928, og 22. september 1928 fekk laget besøk av høgskolestyrar O. Benum som fortalde om «maalframvoksteren her heime i jamføring med arbeidet for den nasjonale maalframvoksteren serleg i Finnland og Irland.»Brønnøysunds Avis, mandag 24. september 1928 Laurdag 1. mars 1930 heldt mållaget årsmøte i Brønnøy kommunelokale med foredrag av EvjenBrønnøysunds Avis, mandag 24. februar 1930 Siste gong vi høyrer om laget er i 1932. Den 17de Mai, laurdag 16. januar 1932 Men målsaka levde vidare. I 1939 tok lærar Øyen initiativ til å innføre nynorsk i krinsen. "Kring nyåret 1939 fekk lærar Øyen halvparten av dei valføre i Kroknes krins til å skiva under eit krav til skulestyret um å få nynorsk, og i mai røysta dei inn norskenn (=nynorsken) med 28 mot 3. Skulestyret vedtok samrøystes norsk det og i mai 1939."Peder Hovdan-arkivet; etter Midnattsol 1.6.1939
 Tjøtta Mållag blei skipa 9. oktober 1927"Årsmelding 1927 for Tjøtta mållag": "Skipa 1927, d. 9de oktober, leiar lærar Ivar Gamman, Skogsholmen" (Kjelde: NM-arkivet) og lagt ned i 1930-åra. Laget blei oppattskipa i 1952.Haugesunds Avis 6. mai 1952, side 3
 Herøy Mållag blei skipa 23. april 1933 med Paul Solheim til formann.Nordlands Avis, fredag 31. august 1934Den 17de mai, onsdag 3. mai 1933 Laget blei lagt ned før krigen.
 Tjeldsund Mållag blei skipa i 1934Norsk Tidend, torsdag 3. april 1941 og lagt ned i 1950-åra.

 Lokale mållag i Nordland etter 1945Dersom ikkje anna er oppgitt, så er kjelda: Bull, Tove og Kjellaug Jetne 1982: Nordnorsk. Språkarv og språkforhold i Nord-Noreg, side 281-285  
 Leirfjord mållag, som blei skipa i 1925, feira 25 år på årsmøtet laurdag 9. desember 1950. Formannen, Harald Einmo, som hadde vore formann i 15 år, ønskte ikkje attval, og  Ole Løkås blei vald til ny formann.Helgelands Blad, mandag 11. desember 1950 Leirfjord Mållag 25 år Løkås deltok i fleire avisdebattar om nynorsk i LeirfjordHelgelands Blad, fredag 14. desember 1951) "Leirfjord og landsmålet"Helgelands Blad, mandag 17. desember 1951 "Leirfjord og landsmålet (Framhald)"  Løkås blei i 1952 vald til formann i Nordland mållagHelgeland Arbeiderblad, fredag 8. februar 1952
 Tjeldsund Mållag som blei skipa i 1934, hadde litt aktivitet i åra 1947-52.Bladet "Midnattsol" 6.5.1947, 17.1.1952.
 Mållaget Vårvon på Bøstad i Borge feira 30-årsdag i oktober 1950, men etter 1953 høyrer vi ikkje meir frå laget. Laget var innmeldt i Lofoten og Vesterålen ungdomslag.Hveding; Johan: "Frilyndt ungdomsarbeid i Nordland. Eit 50-årsskrift. Marius Evjebergs forlag, Bøstad 1956, side 158: "Mållaget "Vårvon", Straum i Borge (1920). 1931-1956." Formann i 1950 var Marius Evjeberg.
 Gimsøy mållag , som blei skipa i 1908, låg nede etter krigen, aktiviteten blei tatt opp i 1952."Melding om at Gimsøy Mållag i Lofoten er teke oppatt etter å ha kvild i nokre år" (Bladet "Midnattsol", 14. februar 1952.) Vi høyrer også frå laget i 1956.Lofotposten, mandag 10. desember 1956 Innsamling til Ungarn Laget var innmeldt i Lofoten og Vesterålen ungdomslag.Hveding; Johan: "Frilyndt ungdomsarbeid i Nordland. Eit 50-årsskrift. Marius Evjebergs forlag, Bøstad 1956, side 167: "Gimsøy mållag. Sydal i Gimsøy (1908). 1930-1950" I 1962 endra laget namn til Ul Dønning."Ul Dønning – bygdas samlingspunkt" (100-årsjubileum, Lofotposten 21. november 2008)
Tjøtta mållag blei oppattskipa i 1952,Haugesunds Avis, tirsdag 6. mai 1952 med Magnus Jetne som formannHelgelands Blad, onsdag 10. juni 1953 Innkalling til årsmøte 1953 23. oktober 1954 arrangerte mållaget eit større møte med debatt om nynorsk eller bokmål, innleiar var folkehøgskolestyrar Rørmark.Helgelands Blad, onsdag 20. oktober 1954 Foredraget var i høve avstemmingar om skolemålet i Tjøtta.Helgelands Blad, fredag 22. oktober 1954 Laget var i aktivitet nokre år.Helgeland Arbeiderblad, fredag 27. august 1954
Nesna mållag blei oppattskipa i 1953,Nordlands Avis, fredag 30. oktober 1953 med Ottar Berg til formannHelgelands Blad, onsdag 28. oktober 1953  Laget var i verksemd kort tid.
 Bøstad målring blei oppattskipa i 1954 med Solrun Evjeberg som leiar.Første årsmelding er sendt inn for 1957, og oppgir "1954" som skipingsår. "Årsmelding 1957 frå Bøstad Målring", (Arkivet til Noregs Mållag)Norsk Tidend, laurdag 2. juni 1956, side 8  Målringen var i verksemd  til og med 1968.
 Narvik og omland mållag blei skipa 13. mars 1954.Tromsø, torsdag 23. juni 1955  Den første formann var lektor Heggland, men då han flytta, tok Andreas Indregard over i 1957. Fremover, torsdag 4. april 1957   Laget låg nede mellom 1958 og 1967. Etter 1967 var laget i jamt arbeid fram til 1987.
 Bjørnskinn mållag blei skipa i 1955 som eit mållag for sørlegaste delen av Andøya, gamle Bjørnskinn herad. Laget blei lagt ned i 1974."Årsmelding 1974 frå Bjørnskinn mållag til Noregs Mållag" (Kjelde: Noregs Mållags arkiv) 
 Bodø og omland mållag blei skipa 27. mai 1956 under namnet «Bodø og Bodin mållag»,Norsk Tidend, lørdag 21. juli 1956 men endra namnet i 1958.Nordlandsposten, lørdag 11. oktober 1958 Laget arrangerte kveldskurs i nynorsk i 1957.Nordlandsposten, lørdag 2. februar 1957  Det var stor optimisme på årsmøtet laurdag 2. mars 1957.Nordlands Framtid, onsdag 6. mars 1957, og laget gav også ut eit eige meldingsblad som Nordlands Framtid siterte ifrå ved fleire høveNordlands Framtid, lørdag 9. mars 1957Nordlands Framtid, mandag 11. mars 1957 Nordlands Framtid, onsdag 13. mars 1957 Mållaget tok initiativ til å få Tarjei Vesaas nordover, og 24. mars 1957 arrangerte mållaget eit møte med Tarjei Vesaas i Bodø,Nordlands Framtid, fredag 15. mars 1957Nordlandsposten, lørdag 23. mars 1957 og dette fekk god omtale.Nordlandsposten, torsdag 4. april 1957  Vesaas besøkte også Nesna, Kabelvåg og Tromsø på denne turen.Lofotposten, onsdag 27. mars 1957 Mållaget deltok også i måldebattar i avisene, særleg i oppstartsåret.Nordlands Framtid, tirsdag 19. mars 1957 Om sprog og språk. Av Per Straumfors  I januar 1958 hadde laget besøk av reiseskrivar Amdal, og dette gav god blest i avisene.Nordlands Framtid, tirsdag 21. januar 1958 "Noregs Mållag er på offensiven"  Laget sovna inn etter kort tid, men blei oppattskipa i 1967,Nordlandsposten, tirsdag 11. april 1967 og var i verksemd til 1990-talet. I 2001 endra laget namn til Salten mållag.Nordlands Framtid, fredag 9. mars 2001; Nordlandsposten, onsdag 28. mars 2001
 Hadsel mållag blei skipa 16. juni 1956,Norsk Tidend, lørdag 21. juli 1956 og laget var i aktivt arbeid til sist på 1980-talet.Lofotposten, mandag 27. oktober 1986
 Sortland mållag blei skipa 17. juni 1956,Norsk Tidend, lørdag 21. juli 1956 og laget var aktivt til 1980-talet.
Nesna skolemållag var i verksemd i 1959.Skriv 11.8.1959 frå Helgeland Fylkesmållag (om innbetaling årspengar) til Noregs Mållag; NM-arkivet; Riksarkivet
 Aasenringen i Nordland stod i åra 1968-1970 tilslutta Nordland mållag."Årsmelding frå Aasenringen i Nordland til Noregs Mållag", 1968, 1969, 1970 (Arkivet til Noregs Mållag) 
Hattfjelldal mållag blei prøvd oppattskipa på 1960-talet, men kom ikkje i gjenge før på 1970-talet; laget var i verksemd til ut på 1980-taletHelgeland Arbeiderblad, lørdag 14. februar 1981 og kanskje lenger også.
 Bø bygdelag blei skipa 28. oktober 1971, og sidan 1979 har laget gitt ut årboka Bøfjerdingen. Bø bygdelag blei lagt ned i 2022.
Vestvågøy bygdelag blei skipa 10. juni 1973. Laget gav ut årsheftet Lofot-liv i fleire år.Lofotposten, torsdag 14. januar 1988
Leirfjord mållag ser ut til å ha blitt oppattskipa i 1979.Helgeland Arbeiderblad, onsdag 5. mars 1980 Laget var i verksemd nokre år på 1980-talet.Helgeland Arbeiderblad, lørdag 20. november 1982
 Fauske mållag blei skipa 15. oktober 1979 og var i verksemd kort tid.Nordlands Framtid, onsdag 17. oktober 1979
 Vågan mållag blei skipa i 1979 og var i verksemd kort tid.Lofotposten, lørdag 21. april 1979
 Rana mållag blei skipa 17. oktober 1984 og var i verksemd ei kort tid.Rana Blad, lørdag 13. oktober 1984
 Meløy mållag blei skipa i 1989 og var i verksemd ei kort tid.Noregs Mållag: Årsmelding 1994, side 47 og Årsmelding 1995-96, side 54 
 Andøy Mållag blei forsøkt skipa etter at Bjørnskinn mållag blei lagt ned på 1970-talet, men laget kom ikkje skikkeleg i gang og blei formelt  lagt ned som medlemslag i Noregs Mållag i 2022.
 Salten mållag er frå 2001 eit framhald av Bodø og omland mållag.Nordlandsposten, onsdag 28. mars 2001
 Nesna mållag blei skipa 30. januar 2025.

 Elev- og studentmållag: 
 Bodø Målungdom blei skipa i 1974, og var i verksemd i alle fall til 1977.Nordlands Framtid, tirsdag 8. februar 1977  I 1982 blei laget oppattskipa,Nordlandsposten, 24. september 1983: "Bodø målungdom reorganisert"  og laget var i verksemd til slutten av 1980-talet.Nordlandsposten, torsdag 9. november 1989: "Nynorsk i Bodøavisene?" 
 Nesna Målungdom blei skipa rundt 1977,første innlegg er registrert i Rana Blad, torsdag 3. mars 1977: "Dialektaksjon på Nesna" og laget var i verksemd til utpå 1980-talet.Rana Blad, mandag 4. mai 1981: "Leir for "Målretta" ungdom" 
 Vågan Målungdom blei skipa 1. februar 1977.Målfront, avisa til Norsk Målungdom, nr 2, 1977 , side 3: "Vågan Målungdom skipa"  Lofotposten, mandag 7. februar 1977, side 3: «Vågan har fått Målungdomslag»  Laget var i verksemd berre eit par år.
 Vefsn Målungdom blei skipa 29. oktober 1986 etter initiativ frå Vefsn mållagHelgeland Arbeiderblad, onsdag 29. oktober 1986: Innbyding til skiping, men det ser ikkje ut til at laget var i verksemd meir enn knapt eitt år i byrjinga.Helgeland Arbeiderblad, onsdag 18. februar 1987Helgeland Arbeiderblad, onsdag 13. februar 1991: Årsmøte i Vefsn mållag  I 1989 gav imidlertid Vefsn Målungdom på nytt lyd ifrå seg.Helgeland Arbeiderblad, tirsdag 13. mai 1997 "Er Sandal mot lik rett til utdanning for nynorskelevane" (lesarinnlegg), Vefsn Målungdom
 Rana Målungdom var i verksemd frå midten av 1980-taletRana Blad, onsdag 10. april 1985. Invitasjon til møte om målungdomslagRana Blad, torsdag 16. august 1990: "Nynorskaksjon i Gågata" og inn på 1990-talet.Rana Blad, torsdag 16. august 1990: «Nynorskaksjon i Gågata.»
 Narvik Målungdom blei skipa i januar-februar 1988,Fremover, fredag 15. januar 1988: "Til kamp for nynorsken"Fremover, tirsdag 22. mars 1988: «Nynorsk som einaste riksmål i Noreg», av Holger Lockertsen, leiar i Narvik Målungdom og laget var i verksemd nokre få år.Fremover, tirsdag 3. april 1990: "EF - eit trugsmål"  av Holger Lockertsen, leiar i Narvik Målungdom  
 Stokmarknes Målungdom var i verksemd i kort tid frå 1989,Norsk tidend (Sandane : trykt utg.) : medlemsblad for Noregs mållag. 1989 Nr. 3: "Årsmøte i Nordnorsk Målungdom": "Utsendingar frå lokallaga i (...) Stokmarknes (..) møttest."  ein medlem herifrå blei vald inn i sentralstyret i Norsk Målungdom i 1989Arbeiderbladet, tirsdag 21. mars 1989: "Ny leiar i Norsk Målungdom" og attvald i 1991.Norsk tidend : medlemsblad for Noregs mållag. 1991 Nr. 2: "Nytt sentralstyre (i NMU)" 

 Kjelder 
 Bull, Tove og Kjellaug Jetne 1982: Nordnorsk. Språkarv og språkforhold i Nord-Noreg. Oslo: Det Norske Samlaget.
 Lofoten og Vesterålen ungdomslag 1901-1931. Utgjeve av styret i Lofoten og Vesterålen ungdomslag.
 Hveding; Johan: Frilyndt ungdomsarbeid i Nordland. Eit 50-årsskrift. Marius Evjebergs forlag, Bøstad 1956.Frilyndt ungdomsarbeid i Nordland : eit 50-årsskrift
 Aviser i Nasjonalbiblioteket 
 Årsmeldingar for Noregs Mållag 2001-2024
 Arkivet til Noregs Mållag (no i Riksarkivet)

 Referansar 

Kategori:Noregs Mållag
Kategori:Nordland fylke
Kategori:Nordnorske mållag
Kategori:Nynorsk i Nord-Noreg